|  |  |
| --- | --- |
|  | Udbetalingsenheden J.nr. 2025-111643 Ref. HEDAL Dato: 12-01-2026 |

# Notat om høring om udkast til bekendtgørelse om støtte til gebyr for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige

Udkast til bekendtgørelse om støtte til gebyr for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige har været i høring i perioden d. 4. -19. december 2025.

Der er modtaget høringssvar fra ITD International Transport Danmark, Erhvervsstyrelsens Område for Bedre Regulering (OBR) og Lægemiddelstyrelsen.

*ITD, International Transport Danmark* anfører, at det skaber usikkerhed, at ordningen kun etableres for ét år ad gangen, og man ønsker en permanent ordning. ITD opfordrer til en digital, enkel og let tilgængelig løsning med minimale dokumentationskrav.

ITD anbefaler endvidere, at støtten også omfatter gebyrer opkrævet efter § 11 ved aflysning eller omlægning af kontrol.

*Erhvervsstyrelsens Område for Bedre Regulering (OBR)* har vurderet, at bekendtgørelsesudkastet ikke medfører administrative konsekvenser for erhvervslivet, og har dermed ikke yderligere kommentarer.

*Lægemiddelstyrelsen* havde ingen kommentarer til bekendtgørelsen.

*Styrelsen for Fødevarer, Landbrug og Fiskeri bemærker, at ordningen indtil videre har hjemmel i finansloven og dermed indføres for et år ad gangen. Det er endvidere Styrelsen for Fødevarer, Landbrug og Fiskeris opfattelse, at det ikke er rentabelt at udvikle et automatisk system til ordningen, som har et forholdsvis begrænset omfang. Endelig har det ved etableringen af ordningen ikke været intentionen at give tilskud til gebyrer for sen aflysning eller udeblivelse fra en aftale med embedsdyrlægen (gebyrer opkrævet efter § 11).*

*De modtagne høringssvar giver derfor ikke anledning til ændringer i bekendtgørelsen.*